
ΑΠΟΣΠΑΣΜΑ                        

Από το πρακτικό της με αριθ. 33ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 393/2026
Στην Λευκάδα σήμερα  στις 23 του μηνός Σεπτεμβρίου του έτους  2026,  ημέρα Τετάρτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 25492/18.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ

	Λύγδας Σπυρίδων

	7
	Λάζαρης Νικόλαος

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.
Ο κ. Δήμαρχος Πρόεδρος της Επιτροπής αποχώρησε κατά τη συζήτηση του πρώτου Ε.Η.Δ. θέματος και χρέη Προέδρου εκτέλεσε ο Αντιπρόεδρος κ. Λύγδας Σπυρίδων μέχρι την ολοκλήρωση της συζήτησης του δέκατου πέμπτου θέματος όπου και αποχώρησε οριστικά.
Ο κ. Δήμαρχος επανήλθε κατά τη συζήτηση του έκτου θέματος, αποχώρησε πριν τη συζήτηση του εικοστού τρίτου θέματος και προσήλθε εκ νέου κατά τη συζήτηση του εικοστού πέμπτου θέματος.
Κατά τη συζήτηση του πρώτου Ε.Η.Δ. θέματος, προσήλθε ο κ. Σκληρός Φίλιππος και αποχώρησε ο κ. Λάζαρης Νικόλαος.

Πριν τη συζήτηση του δέκατου πέμπτου θέματος αποχώρησε οκ. Σκληρός Φίλιππος.
Τα θέματα της Η.Δ. συζητήθηκαν με την κάτωθι σειρά: 1,2,3,4,5,6,7,8,9,10,11,12,13,14,15,21,22,20,16,17,18,19, 23, 24,25.
Τέθηκε για συζήτηση ένα (1) θέμα Εκτός Ημερήσιας Διάταξης.

    ΘΕΜΑ 1ο της Η.Δ.: Απόφαση Δ.Ε. για  έγκριση μετακίνησης δημοτικής αντιπροσωπείας στην αδελφοποιημένη πόλη Σιντζούκου της Ιαπωνίας, αποζημίωσης δαπανών μετακίνησης  και  εξειδίκευση των πιστώσεων.
                                                             Εισηγήτρια: Κωνσταντινίδη Σεβαστή, Αντιδήμαρχος
Ο Αντιπρόεδρος  της Δ.Ε. κ. Λύγδας Σπυρίδων, έδωσε το λόγο στην κ. Κωνσταντινίδη, η οποία έθεσε υπόψη των μελών της Επιτροπής, τα εξής: 
Έχοντας υπόψη:
 Τις διατάξεις των άρθρων 109,138 και 300 του Ν.5314/2026 (ΦΕΚ Α΄103) Κώδικας Τοπικής Αυτοδιοίκησης

Τις διατάξεις του Ν. 3852/2010 όπως τροποποιήθηκαν και ισχύουν.

Τις διατάξεις του Ν. 5056/2023

Το άρθρο 18 παρ. 15 του Ν. 4071/2012 που ορίζει ότι: «Η έγκριση της μετακίνησης αιρετών και υπαλλήλων των δήμων σε χώρες εκτός Ευρωπαϊκής Ένωσης για υπηρεσιακούς λόγους αποτελεί αρμοδιότητα του γενικού γραμματέα της οικείας αποκεντρωμένης διοίκησης. Για τη μετακίνηση των αιρετών και υπαλλήλων των δήμων και των περιφερειών στις χώρες της Ευρωπαϊκής Ένωσης για υπηρεσιακούς λόγους δεν απαιτείται η ως άνω έγκριση. Κάθε αντίθετη διάταξη παύει να ισχύει».

τις διατάξεις  της υποπαραγράφου Δ.9 του άρθρου 2 και 17 του Ν.4336/2015 όπως ισχύει 

τις διατάξεις του  Π.Δ 80/2016 όπως ισχύει

Την  από 13 /06/2026  επίσημη πρόκληση του  Γενικού Γραμματέα, Akihiko Kagami,   του Shinjuku Foundation for Creation of Future για την πραγματοποίηση επίσημης επίσκεψης δημοτικής αντιπροσωπείας του Δήμου Λευκάδας στο πλαίσιο της διαπολιτισμικής ανταλλαγής μεταξύ των δύο Δήμων, κατά το χρονικό διάστημα από 16 έως 25 Οκτωβρίου 2026 .

την υπ΄αριθμ.166/2026 (ΑΔΑ:Ρ9ΗΣΩΛΙ-7ΔΦ) απόφαση Δημοτικού Συμβουλίου για έγριση συμμετοχής δημοτικής αντιπροσωπείας του Δημου Λευκάδας στην πόλη Σιντζούκου της Ιαπωνίας,στο πλαίσιο της αδελφοποίησης και της διαπολιτισμικής ανταλλαγής μεταξύ των δύο Δήμων
Με την αριθμ.30/2026(ΑΔΑ:9ΘΑΛΩΛΙ-20Β) απόφαση Δ.Σ. ψηφίστηκε ο προϋπολογισμός του έτους 2026 Δήμου Λευκάδας, η οποία ελέγχθηκε και βρέθηκε νόμιμη σύμφωνα με την αριθμ. Πρωτ.19203/13-03-2026   (ΑΔΑ:9ΕΟ1ΟΡ1Φ-2Ν5) απόφαση της Αποκεντρωμένης Διοίκησης Πελοποννήσου, Δυτ. Ελλάδας και Ιονίου.
Μετά την 3η αναμόρφωση του προϋπολογισμού οικον. έτους 2026 που ψηφίστηκε με την αριθμ.168/2026 (ΑΔΑ:9ΓΡΨΩΛΙ-Λ6Μ) απόφαση Δ.Σ. και εγκρίθηκε με την αριθμ. Πρωτ.70139/21-09-2026.(ΑΔΑ:6Ζ0ΤΟΡ1Φ-Φ3Β ) απόφαση της Αποκεντρωμένης Διοίκησης Πελοποννήσου, Δυτ. Ελλάδας και Ιονίου οι κάτωθι κωδικοί έχουν διαμορφωθεί ως εξής :
ΑΛΕ 000.2420401001«Οδοιπορικά έξοδα και αποζημίωση μετακινούμενων αιρετών» στο ποσό των 7000,00€ από το οποίο έχει διατεθεί  το ποσό των 2.957,84€
 ΑΛΕ 000.2420402001 «Έξοδα μετακίνησης αιρετών και οργάνων διοικησης στο εξωτερικό» στο ποσό των 7.250,00€
ΑΛΕ 000.2420489002«Οδοιπορικά έξοδα και αποζημίωση ειδικών συνεργατών» στο ποσό των 6.700€, από το οποίο  έχει διατεθεί το ποσό των 742,00€,
 ΑΛΕ 010.2420404001«Οδοιπορικά έξοδα και αποζημίωση μετακινούμενων υπαλλήλων» στο ποσό των 7200,00€ από το οποίο έχει διατεθεί  το ποσό των 3.000,00€ ,
 ΑΛΕ 015.2420489001«Οδοιπορικά έξοδα και αποζημίωση μετακινούμενων υπαλλήλων» στο ποσό των 3350,00€ από το οποίο έχει διατεθεί το ποσό των 1.000,00€
Από  τον Ιανουάριο του 2026 η προετοιμασία και η υλοποίηση της φιλοξενίας των αντιπροσωπειών  ανταλλαγής από το Δήμο Λευκάδας στο  Δήμο  Σιντζούκου θα πραγματοποιούνται  υπό την ευθύνη του Shinjuku Foundation for Creation of Future σε στενή συνεργασία με το Δήμο Σιντζούκου.
Ο  Δήμος Λευκάδας και ο Δήμος Shinjuku υπέγραψαν Συμφωνία Φιλίας τον Οκτώβριο του 1989,με στόχο την προώθηση και αμοιβαία γνωριμία των πολιτισμών μας, την περαιτέρω ενίσχυση της φιλίας μεταξύ των δύο κοινοτήτων και τη συμβολή στην παγκόσμια ειρήνη. Η συμφωνία αυτή  συνδέεται με το γεγονός ότι ο μεγάλος ποητής Lefcadio Hearn  γεννήθηκε στη Λευκάδα και πέρασε τα τελευταία χρόνια της ζωής του στο Shinjuku.

Ο  Δήμος Λευκάδας, στο πλαίσιο της αδελφοποίησής του με την πόλη Σιντζούκου της Ιαπωνίας και με σκοπό την περαιτέρω ενίσχυση των δεσμών φιλίας και συνεργασίας μεταξύ των δύο πόλεων, προτίθεται να συμμετάσχει στη διαπολιτισμική ανταλλαγή που  διοργανώνει ο Δήμος Σιντζούκου.
 Η  συγκεκριμένη δράση εντάσσεται στο πλαίσιο της διεθνούς συνεργασίας των Οργανισμών Τοπικής Αυτοδιοίκησης και αποσκοπεί στην ενδυνάμωση των σχέσεων μεταξύ των δύο Δήμων, στην ανταλλαγή εμπειριών και καλών πρακτικών, στην ανάδειξη πολιτιστικής ταυτότητας και κληρονομιάς της Λευκάδας, καθώς και στην προβολή του Δήμου Λευκάδας σε διεθνές επίπεδο.
 Απαιτείται  η μετακίνηση επίσημης δημοτικής αντιπροσωπείας του Δήμου Λευκάδας στον Δήμο Σιντζούκου της Ιαπωνίας, κατά το χρονικό διάστημα από 16 έως 25 Οκτωβρίου 2026, στο πλαίσιο της υφιστάμενης αδελφοποίησης των δύο Δήμων και της συνέχισης, ενίσχυσης και περαιτέρω ανάπτυξης των μεταξύ τους σχέσεων συνεργασίας.
Η επίσκεψη αποτελεί επίσημη δημοτική αποστολή και αποσκοπεί στην ενδυνάμωση των δεσμών φιλίας και συνεργασίας μεταξύ των δύο Δήμων, στην ανταλλαγή εμπειριών, τεχνογνωσίας και καλών πρακτικών σε θέματα  πολιτισμού, τοπικής αυτοδιοίκησης, οικονομικής διοίκησης, διοικητικής οργάνωσης, ανθρώπινου δυναμικού, προγραμματισμού και δημοσίων σχέσεων, καθώς και στη διερεύνηση και διαμόρφωση νέων πεδίων συνεργασίας και κοινών δράσεων.

Η σύνθεση της δημοτικής αντιπροσωπείας έχει διαμορφωθεί με βάση τις θεσμικές αρμοδιότητες, την υπηρεσιακή θέση και το ειδικό αντικείμενο απασχόλησης κάθε συμμετέχοντος, ώστε η επίσκεψη να έχει ουσιαστικό υπηρεσιακό και θεσμικό αποτέλεσμα και τα συμπεράσματα, οι προτάσεις και η τεχνογνωσία που θα προκύψουν από τις επαφές με τον Δήμο Σιντζούκου να αξιοποιηθούν από τις αρμόδιες υπηρεσίες του Δήμου Λευκάδας.

Ειδικότερα, η συμμετοχή των μελών της αντιπροσωπείας κρίνεται αναγκαία για τους ακόλουθους λόγους:

· του Δημάρχου κ. Ξενοφώντα Βεργίνη κρίνεται αναγκαία για την επίσημη θεσμική εκπροσώπηση του Δήμου Λευκάδας και την πραγματοποίηση των συναντήσεων με την πολιτική και διοικητική ηγεσία του Δήμου Σιντζούκου,

· του Αντιδημάρχου Πολιτισμού κ. Φίλιππου Σκηρού κρίνεται αναγκαία λόγω της άμεσης συνάφειας της αποστολής με τον τομέα του πολιτισμού, την ανάπτυξη πολιτιστικών ανταλλαγών και τον σχεδιασμό κοινών πολιτιστικών δράσεων,

· της Αντιδημάρχου Οικονομικών Υπηρεσιών κας Σεβαστής Κωνσταντινίδη κρίνεται αναγκαία λόγω των αρμοδιοτήτων της στον τομέα της οικονομικής διοίκησης και της δυνατότητας ανταλλαγής τεχνογνωσίας σε ζητήματα οικονομικής οργάνωσης, προγραμματισμού και διαχείρισης δημοτικών πόρων,

· της Αν/τριας Προϊσταμένης του Αυτοτελούς Τμήματος Πολιτισμού κας Νικολέττας Κονιδάρη  και της Ειδικής Συνεργάτιδας Δημάρχου κας Ανδριάνας Φούκα, τοποθετημένες  στο Αυτοτελές Τμήμα Πολιτισμού, κρίνεται αναγκαία λόγω της συνάφειας του αντικειμένου απασχόλησής τους  με την υποστήριξη των πολιτιστικών δράσεων, των διεθνών επαφών και της προετοιμασίας και τεκμηρίωσης των σχετικών συναντήσεων,βάση πρωτοκόλλου και την οργανωτική υποστήριξη της επίσημης αποστολής σύμφωνα με τα καθήκοντα που τους έχουν ανατεθεί.

· της Προϊσταμένης  του Αυτοτελούς Τμήματος Προγραμματισμού, Οργάνωσης και Πληροφορικής  κρίνεται υπηρεσιακά αναγκαία, λόγω της άμεσης συνάφειας του αντικειμένου της αποστολής με τις αρμοδιότητες και τον επιτελικό ρόλο της οργανικής μονάδας της οποίας προΐσταται. Το Αυτοτελές Τμήμα Προγραμματισμού, Οργάνωσης και Πληροφορικής αποτελεί επιτελική υπηρεσιακή μονάδα και έχει, μεταξύ άλλων, αρμοδιότητες που αφορούν την υποστήριξη των οργάνων διοίκησης και των υπηρεσιών του Δήμου κατά τον σχεδιασμό, την παρακολούθηση και την αξιολόγηση προγραμμάτων και δράσεων, την παρακολούθηση της αποτελεσματικότητας των υπηρεσιών, καθώς και τον σχεδιασμό και την παρακολούθηση της εφαρμογής οργανωτικών συστημάτων του Δήμου.

· της Προϊσταμένης του Τμήματος Ανθρώπινου Δυναμικού της Διεύθυνσης Διοικητικού Υπηρεσιών , κας Γεωργίας Χαλκιοπούλου  κρίνεται αναγκαία λόγω της συνάφειας των υπηρεσιακών της καθηκόντων με ζητήματα διοικητικής οργάνωσης, ανθρώπινου δυναμικού, στελέχωσης και λειτουργίας των δημοτικών υπηρεσιών, προκειμένου να καταγραφούν και να αξιοποιηθούν σχετικές καλές πρακτικές.

Κατόπιν των ανωτέρω, προκύπτει ότι η συμμετοχή των ανωτέρω επτά (7) προσώπων δεν έχει χαρακτήρα απλής εθιμοτυπικής παρουσίας, αλλά συνδέεται άμεσα και συγκεκριμένα με τις θεσμικές αρμοδιότητες, την υπηρεσιακή θέση και το αντικείμενο απασχόλησης κάθε μέλους της αντιπροσωπείας.

Η διαφορετική υπηρεσιακή και θεσμική ιδιότητα των συμμετεχόντων ανταποκρίνεται στον πολυθεματικό χαρακτήρα της επίσκεψης και εξασφαλίζει την ουσιαστική εκπροσώπηση του Δήμου Λευκάδας στους επιμέρους τομείς συνεργασίας, καθώς και τη δυνατότητα υπηρεσιακής αξιοποίησης των αποτελεσμάτων της επίσκεψης μετά την επιστροφή της αντιπροσωπείας.

Η επίσκεψη στον Δήμο Σιντζούκου της Ιαπωνίας εντάσσεται στο πλαίσιο της ενεργού σχέσης αδελφοποίησης των δύο Δήμων και υπηρετεί τον σκοπό της ενδυνάμωσης των σχέσεων φιλίας και συνεργασίας, της ανταλλαγής τεχνογνωσίας και καλών πρακτικών και της ανάπτυξης νέων κοινών δράσεων προς όφελος των δύο Δήμων και των τοπικών κοινωνιών τους

Αναχώρηση από Λευκάδα στις 16/10/2026 και μετάβαση οδικώς στον Αερολιμένα της Αθήνας .

Αναχώρηση αεροπορικώς από Αθήνα προς Τόκιο μέσω Αμπου Ντάμπι  στις 16/10/2026(άφιξη στο Τόκιο στις  17/10/2026). 
Επιστροφή αεροπορικώς από Τόκιο προς Αθήνα μέσω Αμπου Ντάμπι  στις 24/10/2026 (άφιξη στην Αθήνα στις  25/10/2026) και στη συνέχεια οδικώς προς Λευκάδα  στις 25/10/2026.
Ο Δήμος θα καλύψει τα οδοιπορικά έξοδα από Λευκάδα-Αθήνα και αντίστροφα καθώς  και τα αεροπορικά εισιτήρια (οικονομικός ναύλος). 
Η μετακίνηση της Δημοτικής Αντιπροσωπείας έχει ως εξής:

Ο  Δήμαρχος Δρ.Βεργίνης Ξενοφών ,η  Προϊσταμένη  του Αυτοτελούς Τμήματος Προγραμματισμού κα Αμαλίας Φραγκούλη και ο Αντιδήμαρχος Πολιτισμού κ. Φίλππος Σκληρός   θα μετακινηθούν   από Λευκάδα προς Αθήνα  στις 15/10/2026 με  Ι.Χ επιβατικό  αυτοκίνητο ιδιοκτησίας τους και θα επιστρέψουν  από Αθήνα-Λευκάδα  στις 25/10/2026.
   Η Αντιδήμαρχος Οικονομικών Υπηρεσιών κα Σεβαστή Κωνσταντινίδη, η Αν/τρια Προϊσταμένη του  Αυτοτελούς Τμήματος Πολιτισμού κα Νικολέττα Κονιδάρη, η Ειδική Συνεργάτιδα Δημάρχου κα Ανδριάνα Φούκα και η Προϊσταμένη της Διεύθυνσης Διοικητικών Υπηρεσιών, Τμήμα Ανθρώπινου Δυναμικού, κα Γεωργία Χαλκιοπούλου θα μετακινηθούν από Λευκάδα προς Αθήνα στις 16/10/2026 με υπηρεσιακό επιβατικό αυτοκίνητο του Δήμου Λευκάδας και θα επιστρέψουν από Αθήνα στη Λευκάδα στις 25/10/2026.
Τα έξοδα φιλοξενίας, διαμονής και διατροφής κατά την παραμονή της αντιπροσωπείας στο Shinjuku θα καλυφθούν από τον Δήμο Shinjuku / Shinjuku Foundation for Creation of Future, σύμφωνα με την επίσημη πρόσκληση. 
Κατόπιν των ανωτέρω, 
                                                                        ΕΙΣΗΓΟΥΜΑΣΤΕ 
1.Την έγκριση μετακίνησης δημοτικής αντιπροσωπείας στην αδελφοποιημένη πόλη Σιντζούκου της Ιαπωνίας, κατά το χρονικό διάστημα από 16.10.2026 έως 25.10.2026 αποτελούμενης από:

-τον Δήμαρχο Λευκάδας κ. Ξενοφώντα Βεργίνη,

-τον Αντιδήμαρχο Πολιτισμού κ. Φίλιππο Σκληρό,

-την Αντιδήμαρχο Οικονομικών Υπηρεσιών κα Σεβαστή Κωνσταντινίδη,

-την  Αν/τρια Προϊσταμένη του Αυτοτελούς Τμήματος Πολιτισμού κα Νικολέττα Κονιδάρη,

-την Ειδική Συνεργάτιδα Δημάρχου κα Ανδριάνα Φούκα,

-την Προϊσταμένη του Αυτοτελούς Τμήματος Προγραμματισμού, Οργάνωσης και Πληροφορικής κα Αμαλία Φραγκούλη,

-την Προϊσταμένη του Τμήματος Ανθρώπινου Δυναμικού,της Διεύθυνσης Διοικητικών Υπηρεσιώ κα Γεωργία Χαλκιοπούλου
στο πλαίσιο της αδελφοποίησης και της διαπολιτισμικής ανταλλαγής μεταξύ των δύο Δήμων 
1 Την κάλυψη από τον Δήμο Λευκάδας των προβλεπόμενων εξόδων μετακίνησης, συμπεριλαμβανομένων των αεροπορικών εισιτηρίων οικονομικής θέσης, των εξόδων οδικής μετακίνησης Λευκάδα–Αθήνα–Λευκάδα, καθώς και της προβλεπόμενης ημερήσιας αποζημίωσης, σύμφωνα με την ισχύουσα νομοθεσία.

3. Την εξειδίκευση της πίστωσης του ΑΛΕ 000.2420401001«Οδοιπορικά έξοδα και αποζημίωση μετακινούμενων αιρετών» μέχρι του ποσού των 686,80 ευρώ, του ΑΛΕ 000.2420402001 «Έξοδα μετακίνησης αιρετών και οργάνων διοικησης στο εξωτερικό» μέχρι του ποσού των 5.370,00 ευρώ, του ΑΛΕ 000.2420489002«Οδοιπορικά έξοδα και αποζημίωση ειδικών συνεργατών» μέχρι του ποσού των 1.850,00€, του ΑΛΕ 010.2420404001«Οδοιπορικά έξοδα και αποζημίωση μετακινούμενων υπαλλήλων» μεχρι του ποσού των 3.733,40€ και του  ΑΛΕ 015.2420489001«Οδοιπορικά έξοδα και αποζημίωση μετακινούμενων υπαλλήλων»μεχρι του ποσού των 1.850,00€ , για την κάλυψη των ανωτέρω εξόδων της δημοτικής αντιπροσωπείας.
                Στη συνέχεια πήρε το λόγο ο κ. Λύγδας ο οποίος είπε: 

Πρέπει να γνωρίζουμε ποιοι άλλοι θα πάνε εκτός Δήμου στην Ιαπωνία και πως ακριβώς σκέφτονται οι δυο Αντιδήμαρχοι που θα συμμετάσχουν στο ταξίδι, σχετικά με τα οφέλη που θα αποκομίσουμε ως Δήμος από την επίσκεψη. Επίσης να τονίσω ότι πρώτη φορά γίνονται δύο επισκέψεις στην Ιαπωνία από την ίδια Δημοτική Αρχή, χωρίς ενδιάμεσα να έχει γίνει καμία δράση σχετική. Η αποστολή θεωρώ ότι είναι πολυπληθής, ενώ δεν έγινε πρόσκληση σε κανένα Δ.Σ. της Αντιπολίτευσης να συμμετάσχει.

Τέλος να επισημάνω ότι η απουσία των αιρετών για δέκα μέρες από τα καθήκοντά τους είναι υπερβολική.

Θα ψηφίσω κατά.

              Στη συνέχεια πήρε το λόγο ο κ. Σέρβος ο οποίος είπε: 

Το κόστος είναι περίπου 14.000 ευρώ, το οποίο θεωρώ υπερβολικό και θα ψηφίσω κατά.                                                                      
              Τέλος πήρε το λόγο η κα. Κωνσταντινίδη η οποία είπε: 

Φιλοξενήσαμε πέρυσι 18 άτομα, η πρόσκληση των Ιαπώνων έγινε για 18 άτομα, ενώ απεστάλη πρόταση στην Αντιπολίτευση και τέλος το δεκαήμερο δεν ήταν δικιά μας επιλογή, αλλά είναι σύμφωνο με το πρόγραμμα των εκδηλώσεων που έχουν προγραμματισθεί.
Ακολούθησε ψηφοφορία κατά την οποία υπέρ της εισήγησης ψήφισαν τέσσερις (4) Δ.Σ. ενώ κατά ψήφισαν δύο (2) ο κ.Σέρβος και ο κ.Λύγδας.
                              Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ
1.Την έγκριση μετακίνησης δημοτικής αντιπροσωπείας στην αδελφοποιημένη πόλη Σιντζούκου της Ιαπωνίας, κατά το χρονικό διάστημα από 16.10.2026 έως 25.10.2026 αποτελούμενης από:

-τον Δήμαρχο Λευκάδας κ. Ξενοφώντα Βεργίνη,

-τον Αντιδήμαρχο Πολιτισμού κ. Φίλιππο Σκληρό,

-την Αντιδήμαρχο Οικονομικών Υπηρεσιών κα Σεβαστή Κωνσταντινίδη,

-την  Αν/τρια Προϊσταμένη του Αυτοτελούς Τμήματος Πολιτισμού κα Νικολέττα Κονιδάρη,

-την Ειδική Συνεργάτιδα Δημάρχου κα Ανδριάνα Φούκα,

-την Προϊσταμένη του Αυτοτελούς Τμήματος Προγραμματισμού, Οργάνωσης και Πληροφορικής κα Αμαλία Φραγκούλη,

-την Προϊσταμένη του Τμήματος Ανθρώπινου Δυναμικού,της Διεύθυνσης Διοικητικών Υπηρεσιών κα Γεωργία Χαλκιοπούλου
στο πλαίσιο της αδελφοποίησης και της διαπολιτισμικής ανταλλαγής μεταξύ των δύο Δήμων 
2. Την κάλυψη από τον Δήμο Λευκάδας των προβλεπόμενων εξόδων μετακίνησης, συμπεριλαμβανομένων των αεροπορικών εισιτηρίων οικονομικής θέσης, των εξόδων οδικής μετακίνησης Λευκάδα–Αθήνα–Λευκάδα, καθώς και της προβλεπόμενης ημερήσιας αποζημίωσης, σύμφωνα με την ισχύουσα νομοθεσία.

3. Την εξειδίκευση της πίστωσης του ΑΛΕ 000.2420401001«Οδοιπορικά έξοδα και αποζημίωση μετακινούμενων αιρετών» μέχρι του ποσού των 686,80 ευρώ, του ΑΛΕ 000.2420402001 «Έξοδα μετακίνησης αιρετών και οργάνων διοικησης στο εξωτερικό» μέχρι του ποσού των 5.370,00 ευρώ, του ΑΛΕ 000.2420489002«Οδοιπορικά έξοδα και αποζημίωση ειδικών συνεργατών» μέχρι του ποσού των 1.850,00€, του ΑΛΕ 010.2420404001«Οδοιπορικά έξοδα και αποζημίωση μετακινούμενων υπαλλήλων» μεχρι του ποσού των 3.733,40€ και του  ΑΛΕ 015.2420489001«Οδοιπορικά έξοδα και αποζημίωση μετακινούμενων υπαλλήλων» μέχρι του ποσού των 1.850,00€ , για την κάλυψη των ανωτέρω εξόδων της δημοτικής αντιπροσωπείας.


                 
Η απόφαση αυτή πήρε αύξοντα αριθμό: 393/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ
                                ΔΗΜΑΡΧΟΣ

σελ. 26

